Lav et referat af nedenstående tekst:

Tekst:
En ny ordning hos Region Nordjylland sender flere af de medicinstuderende ud på hospitalsmartriklen i Hjørring under deres praktik på kandidatuddannelsen. Samtidig er hospitalsmatriklerne i Thisted, Brønderslev, Frederikshavn og Skagen på tegnebrættet til også at modtage kandidatstuderende. Tidligere foregik praktikken kun i Aalborg. Men selvom Universitetshospitalet er det mest populære praktiksted, er de medicinstuderendes fagforening i Nordjylland, FADL Aalborg, positivt stemt over for den nye ordning. - Vi er godt klar over, at lægemanglen i Nordjylland er alvorlig, og derfor er det fint, at de mindre hospitaler får lov at brande sig over for de kandidatstuderende. Og så er der simpelthen ikke plads til alle på Aalborg Universitetshospital, siger formand for FADL Aalborg, Nicolai Kjærgaard. De medicinstuderende fra Aalborg Universitet tildeles en tilfældig plads på enten Aalborg Universitetshospital eller Regionshospitalet i Hjørring. Og selvom det betyder, at flere studerende ender i Hjørring, selvom de ikke har lyst til det, ser Nicolai Kjærgaard stadig positivt på ordningen. - Jeg synes, det er sundt at komme ud på et mindre sted. Det er selvfølgelig fedt at se de højt specialiserede funktioner på Universitetshospitalet, men de ting, man lærer de mindre steder, er mindst lige så vigtige, siger han. Nicolai Kjærgaard forklarer også, at selvom de mindre hospitalsmartrikler ikke har de samme afdelinger som Universitetshospitalet, så når de medicinstuderende stadig at lære alt, de skal, i løbet af deres studietid. Han peger dog på en enkelt problemstilling, der forhåbentligt er ændret, når næste hold sendes i praktik. - Lige nu skal man selv betale transporten frem og tilbage, hvis man skal i praktik i Hjørring. Det vil vi gerne have lavet om. Det skaber også en negativ stemning hos de medicinstuderende, der ender i Hjørring, hvis de selv skal betale transporten, siger Nicolai Kjærgaard.

Referat:
De medicinstuderendes fagforening i Aalborg ser mange fordele i, at de kandidatstuderende sendes ud til mindre regionshospitaler fremfor Aalborg Universitetshospital.